Nka Lokiša Bjang Diphošo tša ka?
Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
Bona ka leihlo la kgopolo tiragalo ye: Ge Tim a bapala le bagwera ba gagwe, o foša polo gomme e thuba lefasetere la moagišani wa gabo.
Ge o be o le Tim, o be o tla dira’ng?
GO NA LE DILO TŠE THARO TŠEO O KA DI DIRAGO:
O ka tšhaba.
O ka thomeletša motho yo mongwe.
O ka botša moagišani seo se diragetšego, gomme wa mo tshepiša gore o tla patela tšhelete ya go le lokiša.
O ka kwa o nyaka go kgetha tharollo ya A. Eupša ka mehla go na le mabaka a kwagalago a go dumela diphošo tša gago. E ka ba go thuba lefasetere goba phošo le ge e le efe.
Gantši batho ba lebalela batho bao ba dumelago diphošo tša bona.
Beibele e re: “Yo a bipago dikarogo tša gagwe a ka se atlege, eupša yo a ipobolago tšona gomme a di tlogela o tla gaugelwa.”—Diema 28:13.
Sa bohlokwa kudu ke gore seo se thabiša Modimo.
Karina o ile a ithuta’ng tabeng ye? O re: “Go fihla diphošo go dira gore dilo di mpefale le go feta. Ka letšatši le lengwe o tla swanelwa ke go patela!”
Beibele e re: “Ka moka ga rena re dira diphošo gantši.” (Jakobo 3:2, mongwalo wa ka tlase) Le gona ka ge re bone, go dumela diphošo le semeetseng go bontšha gore o ikokobeditše e bile o gotše.
Ge o ka adima paesekele ya papago gomme wa e senya, o tla dira’ng?
O tla botša papago seo se diragetšego.
O tla botša papago seo se diragetšego eupša wa bea motho yo mongwe molato.
Bjale nagana ka phošo yeo o e dirilego ngwageng o fetilego gomme o arabe dipotšišo tše di latelago.
Ke ile ka e fihla.
Ke ile ka thaba, ka ge ke kgonne go e fihla!
Ke ile ka ikwa ke le molato, ka ge ke be ke swanetše go ba ke boletše nnete.
Batho ba tla re’ng ka wena ge o dulela go fihla diphošo tša gago, eupša ba tla re’ng ge o dumela diphošo tša gago?—Luka 16:10.
Dikgweding tše 12 tše di tlago, ke dilo dife tšeo ke nyakago go di dira tšeo di tlago go nthuša ge ke dirile diphošo?
Nka Lebeletšana Bjang le Diphošo tša ka?
Go Lebeletšana le Diphošo tša Gago
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG